kardosdrur/scandi-wiki huggingface dataset:
IMO-nummer

Et IMO-nummer er International Maritime Organizations identifikations-system for skibe, som består af de tre bogstaver IMO efterfulgt af syv tal, der er unikt for skibet.
IMO-numrene tildeltes tidligere af Lloyd's Register, men nu af IHS Fairplay.

Indførelsen af IMO-nummer gennemførtes i 1987.

Målet var at hvert enkelt skib skulle tildeles et identifikationsnummer, indført i certifikatet, som skal følge skibet gennem hele dets livstid, også ved ombygning og skifte af navn, rederi eller national tilhørsforhold.
Samme IMO-nummer kan ikke udstedes til 2 forskellige skibe.

I SOLAS-regulativet XI/3 af 1994 blev der angivet at kriterierne for IMO-nummereringen skulle gælde for skruedrevne passagerskibe over 100 ton og handelsskibe over 300 ton.
Ordningen blev gjort obligatorisk den 1. januar 1996.

I december 2002, under en konference for maritim sikkerhed, blev det besluttet at indføre en regel om at identifikationsnummeret skal være permanent markeret et godt synlig sted på skibets skrog eller overbygning, og passagerskibe skal have det horisontalt placeret, så det er synligt fra luften.

Undtagelser fra bestemmelserne  
SOLAS-reguleringen angiver følgende undtagelser for skibstyper, som ikke skal have et IMO-identifikationsnummer:

 Fartøjer, som kun bruges til fiskeri.
 Fartøjer uden mekanisk fremdriftssystem.
 Lystbåde.
 Skibe i speciel tjeneste, for eksempel fyrskibe og SAR-skibe (Search and Rescue).
 Umotoriserede pramme.
 Hydrofoil- og luftpudebåde.
 Flydedokke og andre strukturer klassificeret på lignende måde.
 Krigs- og troppeskibe.
 Træskibe generelt.

Se også 
 Global Maritime Distress and Safety System
 Klassifikationsselskab
 Pennantnummer
 MMSI-nummer
 MarineTraffic

Eksterne links 
Gratis IMO-søgning.
 http://marinetraffic.com
 http://maritime-connector.com/ships/ 
 http://vesselfinder.com
 http://shipspotting.com
 http://imonumbers.lrfairplay.com (kræver gratis login)

Kilder 
 IMO ship identification number scheme

Noter 

Søfart
Identifikatorer
Kommunalministre fra Færøerne

Kommunalministeren (færøsk: landsstýrismaðurin í kommunumálum) var en ministerpost i Færøernes regering fra 1959 til 1998, men aldrig med eget ministerium. Lagmand Anfinn Kallsberg havde ansvar for kommunalsager fra 1998 til 2002. Fra 2004 til 2013 har kommunalsager hørt under indenrigsministeren. Indenrigsministeriet blev nedlagt i 2013, efter at ministeren, Kári P. Højgaard blev opsagt efter sagen om Østerøtunnelen, hvor ministeren var tæt ved at underskrive en aftale med CIP (Copenhagen Infrastructure Partners) om at lave en undersøisk tunnel mellem Thorshavn og Skálafjørðurin i Eysturoy. Siden 2013 har kommunalsager hørt under Socialministeriet (Almannamálaráðið).

Referencer 

 
Lister over personer fra Færøerne
Churro

En churro (på dansk spanskrør) er dybstegt vandbakkelsesdej. Churros er populære i Spanien, Frankrig, Filippinerne, Portugal, Latinamerika, Mexico og USA. Der findes to typer churros i Spanien: En  tynd (og nogle gange knudret) og en lang og tyk (porra). De bliver spist til morgenmad hele året, nogle gange dypper børn dem i varm chokolade.

Mad fra Spanien
Bergpark Wilhelmshöhe

Bergpark Wilhelmshöhe (dansk: Bjergpark Wilhelmshöhe) i Kassel i den tyske delstat Hessen blev påbegyndt i 1696 efter en ide af landgreve Karl von Hessen-Kassel. Formålet med oprettelsen af parken var at styrke grevskabets Hessen-Kassels enevældige position mod indflydelse fra andre adelshuse i Europa. Parken, som omfatter 240 hektar bakkelandskab, er den største af sin slags i Europa.

Herkulesmonumentet på parkens højeste punkt er 70 meter højt. Derfra løber kunstige vandfald og fontæner nedover bakken. Parken indeholder også den kunstig anlagte ruin Löwenburg og Schloß Wilhelmshöhe som rummer den statslige hessiske kunstsamling.

Parken blev optaget på UNESCOs verdensarvsliste 23. juni 2013.

Eksterne kilder/henvisninger 

Verdensarvsområder i Tyskland
Kassel
Vild med dans (sæson 2)

Den anden sæson af Vild med dans blev sendt den 16. september 2005 og finalen fandt sted den 18. november. Peter Hansen og Andrea Elisabeth Rudolph var for anden gang værter, mens der var en udskiftning i dommerpanelet; Kim Dahl blev erstattet af danser Thomas Evers Poulsen. Modsat den tidligere sæson var der denne gang ti par og ikke kun syv.

Par

Resultater

Gennemsnit

Danse og sange

Uge 1: Premiere

Uge 2

Uge 3

Uge 4

Uge 5

Uge 6

Uge 7

Uge 8: Kvartfinale

Uge 9: Semifinale

Uge 10: Finale

Eksterne henvisninger 

02
Enkeltsagsparti

Et enkeltsagsparti er et politisk parti, som kun har én klar politisk handlingslinje i forhold til ét enkelt politisk emne. Enkeltsagspartier er ofte uden ideologisk grundlag og konsekvent politik på andre områder. Når enkeltsagspartier får flere mandater, ser man ofte at de valgte er mere uenige om de emner, som ikke er partiets eksistensgrundlag.

Begrebet "enkeltsagsparti" er naturligvis følelsesladet og diskutabelt, da forskellige personer og partier har forskellig opfattelse af hvilke emner, der er væsentlige og nødvendige for at forme en politisk platform.

Se også 
Protestparti
Populisme

Politisk terminologi
.5: The Gray Chapter

.5: The Gray Chapter er det femte studiealbum fra nu-metal-bandet Slipknot. Albummet er bandets første i seks år og det første uden bassist Paul Gray, som døde i 2010, og trommeslager Joey Jordison, som blev fyret fra bandet i december 2013.

Baggrund 
Skriveprocessen begyndte allerede i slutningen af 2013. Guitarist James Root måtte side over en Stone Sour-turné, så han kunne skrive musik til pladen. Forsanger Corey Taylor beskrev pladen som "et meget mørkt crossover mellem Iowa og Vol. 3: (The Subliminal Verses)". Den 24. februar, 2014, blev bandets sociale medier lagt i black-out, uden nogen grund.

Taylor afslørede i et interview, at bandets nye bassist og trommeslager ville være med på scenen og bære samme masker. Han mente, at det ville være for respektløst lige nu, at de nye medlemmer fik deres egne personlige masker. Han afslørede ikke, hvem de nye medlemmer er, men sagde, at Slipknots ex-guitarist og stand-in bassist, Donnie Steele, stadig var en del af bandet.

 Reklamering 
Den 15. juli, 2014, begyndte bandet at udgive små teasers i anledning af, at bandets femte plade nu var klar. Nummeret "The Negative One" ''blev udgivet den 1. august, og en musikvideo til sangen blev udgivet den 5. august, 2014. Ingen bandmedlemmer var med i videoen.

Albummets officielle single "The Devil in I" blev udgivet den. 24. august 2014, og en musikvideo til sangen blev udgivet den 12. september. I videoen blev bandets nye masker vist frem, og deres nye trommeslager og bassist blev også præsenteret.

Spor

Musikere 
Baseret på bandets nuværende line-up, bassist og trommeslager er i mellemtiden ukendte
 (#0) Sid Wilson - Turntables
 (#3) Chris Fehn -  Percussion, Backing vokaler
 (#4) James Root - Guitar, Bas
 (#5) Craig Jones - Sampling, Keyboard
 (#6) Shawn Crahan - Percussion, Backing vokaler
 (#7) Mick Thompson - Guitar, Bas
 (#8) Corey Taylor - Vokal, Bas
 Jay Weinberg - Trommer
 Alessandro Venturella  - Bas

Slipknot-album
Album fra 2014
Nu ka' det vist ik' bli' meget bedre

Nu ka' det vist ik' bli' meget bedre det andet studiealbum fra  den jyske musikgruppe De Nattergale. Flere af sangene er skrevet på samme melodi, som kendte sange fra andre kunstnere.
Albummet toppede Tjeklistens Album Top 20 som #4, og tilbragte i alt 25 uger på listen.

Trackliste 
 "Åh, Karen" ("Oh, Carol")
 "Jeg husker det som var det i går"
 "Gurli, hold li'e mund"
 "Nr. Et" ("Opus One")
 "Er du dus med himlens fugle"
 "Gule Ærter"
 "Uha, Da-Da"
 "Nå ja, - hva' skidt"
 "A' da ligeglad" ("Ain't Misbehavin'")
 "Kaffe"
 "Schön ist es…"

Medvirkende 
 Viggo Sommer – vokal, bas
 Carsten Knudsen – vokal, guitar, trommer
 Uffe Rørbæk Madsen – vokal, klaver, trommer

Referencer 

De Nattergale-album
Album fra 1988
Komikalbum
Det ka' jo aldrig gå værre end hiel gal

Det ka' jo aldrig gå værre end hiel gal det tredje studiealbum fra  den jyske musikgruppe De Nattergale. Sangen "Kaj's historie" blev udsendt på single i 1989. Albummet nåede #10 på Tjeklistens Album Top 20 og var på listen i sammenlagt 13 uger.

Trackliste 
 "Han spurgt' om hun vill' dans"
 "Mi' kære gamle barndomshjem"
 "Sku' vi ikke sammen…?" ("Slowboat to China")
 "Laver I så sjel a mad?"
 "Det ku' du fandme godt ha' sagt"
 "Roder du lidt mæ' rytmeboksen"
 "Og mi' navn er Knud"
 "Det går slet æt"
 "Det gik hiel gal"
 "Delidedo"
 "Hvor ska' vi placere Domingo"
 "Kaj's historie"

Medvirkende 
 Viggo Sommer – vokal, bas
 Carsten Knudsen – vokal, guitar, trommer
 Uffe Rørbæk Madsen – vokal, klaver, trommer

Referencer 

De Nattergale-album
Album fra 1990
Komikalbum
Vi må da håbe det bli'r bedre i morgen

Vi må da håbe det bli'r bedre i morgen er det femte album af den jyske komikertrio De Nattergale.
Albummet toppede som #2 på Tjeklistens Album Top 20, og var på listen i otte uger.

Spor 
Alle sange er skrevet af De Nattergale.
 "En lille åndssvag melodi"
 "Folmers Polteabend"
 "Jeg er ked af jeg tog telefonen"
 "Det er tilfældigvis no'et jeg ved noget om"
 "Bare lige en enkelt mer'"
 "Conny"
 "Bulgernes skvølpen" (Til minde om Regnar Worm)
 "Han sku' helt ha' ladt vær'"
 "Banjo-Vagn vol. 1"
 "Es war einmal ein Pudelhund"
 "Banjo-Vagn vol. 2"
 "La' det lig'"
 "Banjo-Vagn vol. 3"

Referencer 

De Nattergale-album
Album fra 1992
Dragon (rumskib)

Dragon er et delvist genbrugeligt rumfartøj, der er blevet udviklet af SpaceX, et amerikansk privat rumfartsselskab, med base i Hawthorne, Californien. Den 25 maj 2012 blev Dragon det første kommercielle rumfartøj, for hvilket det lykkedes at koble til Den Internationale Rumstation (ISS).

Rumfart
De værst' - grejtest hits

De værst' - grejtest hits er et opsamlingsalbum af den jyske komikertrio De Nattergale. Albummet indeholder sange fra deres tidligere udgivelser.

Spor 
Sangene er skrevet af De Nattergale, medmindre andet er noteret.
 "Uha, da-da" - 5:15
 "Åh, Karen" ("Oh, Carol", Neil Sedaka) - 3:40
 "Man har da heller ik' andet end bøvl ud af det centralvarme" - 4:30
 "Han spurgt' om hun vill' dans'" - 3:46
 "Gurli, hold li'e æ hund" - 2:36
 "Mi' kære gamle barndomshjem" - 4:30
 "Roder lidt mæ' rytmeboxen" (Peter A.G. Nielsen og De Nattergale) 3:40
 "Er du dus med himlens fugle" (Sven Gyldmark, Erik Leth og Hanne Felding. De Nattergale) - 4:32
 "Boogie Emma" 5:33
 "Hva' har vi da gjort siden vi ska' ha'et så godt"- 4:46
 "Tømrersangen" ("Lumberjack Song", Monty Python- 2:54
 "Laver I så sjel a mad?" 2:55

Referencer 

De Nattergale-album
Opsamlingsalbum fra 1992
Koporje (fæstning)

Koporje (, ; ) var en fæstning i Ingermanland (Lomonossov rajon, Leningrad oblast, Rusland) ved landsbyen af samme navn og i nærheden af Koporjebugten.

Historie

Koporje fæstning omtales første gang i 1237 og 1240 i Novgorodkrøniken som en fæstning af træ opført af tyske korsriddere men blev allerede i 1241 ødelagt af Alexander Nevskij.  

En fæstning af sten på samme sted blev opført af Aleksandr Jaroslavitš søn Dmitri Aleksandrovitš i 1280, men som følge af hans selvrådighed blev han drevet bort og fæstningen nedrevet af Republikken Novgorod to år senere. 

I mellemtiden benyttede Sverige muligheden for at besætte bredderne af floden Neva. Som følge heraf blev stenfæstningen i Koporje genopført af Novgorod i 1297, fæstningen modstod flere svenske angreb under de svensk-novgorodiske krige og den var herefter frem til opførelsen af en fæstning i Jamburg (, ) i 1387 under Republikken Novgorods kontrol og fungerede som administrationscenter for den "votiske femtedel".

Efter, at Novgorod blev underlagt storfyrstendømmet Moskva, blev fæstningen ombygget i slutningen af 1400-tallet og begyndelsen af 1500-tallet for at kunne modstå beskydning med kanoner. Af denne fæstning er bevaret de omkring 2 m tykke fæstningsmure og fire hjørnetårne. I fæstningen er tillige bevaret rester af en kirke fra 1500-tallet. 

Koporje-området blev erobret af Sverige under Livlandske krig og hørte i henhold til Våbenstilstanden i Pljussa i tiden 1581–1590 til Sverige, der indsatte Bogislaus von Rosen som guvernør over Koporje-området. Området blev på ny overdraget Rusland ved Freden i Teusina i 1595. 

Under De urolige tider i Rusland erobrede Jacob de la Gardie atter fæstningen og siden Freden i Stolbova 1617 hørte området i årene 1617–1703 atter under Sverige som Svensk Ingermanland Kargalsöstra pogost.

I 1703 under Store Nordiske Krig erobrede feldmarskalk Boriss Šeremetev Koporje efter 2 ugers belejring. Fæstningen havde været forsvaret af 80 svenske soldater under ledelse af kaptajn Wasili Apolloff. På daværende tidspunkt var fæstningen imidlertid begyndt at miste sin betydning, da Koporje Bugt er lavvandet, og i 1763 blev fæstningen slettet som en del af Ruslands forsvarssystem som følge af forsvarsværkernes forældelse og den krigsteknologiske udvikling. 

I 1700-tallet var Koporje administrativt center i Sankt Petersborg guvernement.

Eksterne henvisninger 

Sveriges historie
Ruslands historie
Ivangorod fæstning

Ivangorod fæstning ligger i byen Ivangorod i Leningrad oblast i Rusland. Den ligger på østlige bred af floden Narva ved grænsen mellem Rusland og Estland og lige over for fæstningen Hermannsfeste i Narva på den anden side af flode. Fæstningen havde til formål at forsvare området mod Sværdbroderordenen, som kontrollerede området på den vestlige side af floden. Fæstningen dækker et område på 5 hektar og har 14 meter høje mure.

Historie

Fæstningen blev oprettet i 1492 under Ivan 3. af Moskva og blev opkaldt efter ham. 
Fæstningen kom under svensk kontrol i 1581, men ved freden i Teusina i 1595 blev den givet tilbage til russisk kontrol. I 1612 blev den igen erobret af svenskerne, og freden i Stolbova i 1617 gjorde ende på den ingermanlandske krig og gjorde hele Ingermanland til svensk område under Gustav 2. Adolf. I 1704 blev fæstningen igen russisk efter at være blevet erobret af Peter den store under den Store Nordiske Krig.

Fæstningen er i dag et museum.

Kuriosa 

Fæstningen blev afbildet på den estiske 5-krooneseddel, da Estland i 1992 genindførte sin egen møntfod.

Eksterne henvisninger 

Museets netsider 
Artikel om Ivangorod fæstning
Artikel om og billeder af Ivangorod fæstning
Højopløseligt satellitfoto fra Google Maps

Ruslands historie
Sveriges historie
Etableret i 1492
Herkules i Kassel

Herkules i Kassel er en statue og et monument i den tyske by Kassel i delstaten Hessen.

Monumentet består af en kobberstatue af den græske halvgud Herakles (Herkules) opført på en kolossal oktogon sokkel og en pyramide over denne. Navnet Herkules bruges om statuen, men også om hele monumentet som ligger i Bergpark Wilhelmshöhe. Parken blev i 2013 opført på UNESCOs liste over verdens kulturarv og blandt andet fremhævet som et eksempel på arkitektur fra enevælden i Europa.

Bygværket blev opført i perioden 1700 til 1717 efter tegninger af den italienske arkitekt Giovanni Francesco Guerniero. Bygherren var landgreve Karl von Hessen-Kassel som selv valgte Herkules, et symbol på kraft, mod og klogskab, som det visuelle symbol på hans egen enevældige magt.

Herkulesmonumentet er bygget på et lille bjerg 526 meter over havet og har siden opførelsen været et vartegn for byen Kassel. Monumentet er udgangspunktet for et 350 meter langt anlæg som blandt andet indeholder vandfald og fontæner. Den oktogone sokkel er 33 meter høj, pyramiden 26 meter, selve herkulesfiguren 8,3 meter og soklen den står på tre meter høj. Hele anlægget rager 70,3 meter over jorden og har en diameter på 70 meter.

Statuen af Herkules er en replika af den såkaldte Farnese's Herkules som var ejet af Alessandro Farnese den yngre. I sin venstre hånd bærer Herkules fælden til at fange løven fra Nemea som han dræbte, som det første af Herakles' tolv arbejder. I sin højre hånd bærer han bak ryggen tre af hesperidenes æbler som det lykkedes ham at stjæle (ellevte arbejde).

Billedgalleri

Eksterne kilder/henvisninger 

Verdensarvsområder i Tyskland
Kassel
Svensk Ingermanland

Svensk Ingermanland var en svensk besiddelse i årene 1583-1595 og igen i årene 1617-1721, da området blev afstået til Rusland ved Freden i Nystad. Området bestod af floden Nevas afvandingsområde mellem Finske Bugt, floden Narva, søen Peipus i sydvest, søen Ladoga i nordøst. Området grænsede til Kexholm og Svensk Karelen ved Systerbäck i nordvest.

Historie 

I 1595, ved freden i Teusina, måtte Sverige afstå området til Rusland, men ved freden i Stolbova 1617 blev området atter svensk sammen med Kexholms län. Sveriges interesser var blandt andet strategiske, for at kunne anvende området som stødpudezone mod russiske angreb på det Karelske Næs og Finland. Desuden bevirkede besiddelsen af området, at den russiske handel blev tvunget til at passere svensk territorium.

Nyen var oprindeligt hovedstad, men efter, at byen var blevet alvorligt skadet ved et russisk angreb i 1656, blev det administrative center flyttet til Narva i Svensk Estland.

Liste over superintendenter i Narva og Ingermanlands stift 

 Henrik Stahell 1641-1657
 Johannes Rudbeckius d.y. 1658-1663
 Petrus Brommius 1663-1664
 Salomon Matthiae 1664-1665
 Abraham Thauvonius 1666-1672
 Erik Albogius 1673-1678
 Petrus Bång 1678-1681
 Johannes Gezelius d.y. 1684-1688
 Jacob Lange 1688-1700
 Nikolaus Bergius 1700-1701
 Johannes Rungius 1701-1704

Noter

Litteratur 
 Matthias Akiander: Bidrag till kännedom om Evangelisk-lutherska församlingarne i Ingermanlands stift; J. C. Frenckell & Son, Helsingfors 1865
 Kasper Kepsu: "Den besvärliga provinsen. Reduktion, skattearrendering och bondeoroligheter i det svenska Ingermanland under slutet av 1600-talet" (Bidrag till kännedom av Finlands natur och folk 193; Helsingfors 2014; )
 Carl Öhlander: Bidrag till kännedom om Ingermanlands historia och förvaltning, I 1617-1645; Upsala 1898
 Carl Öhlander: Om den svenska kyrkoreformationen uti Ingermanland: ett bidrag till svenska Kyrkans historia åren 1617-1704; Uppsala 1900

Ingermanland
Ruslands historie
Ingermanland
Etableret i 1583
Ophørt i 1721
ArtPeople

ArtPeople A/S er et dansk selskab med hjemsted i København, der indgår i PeopleGroup-koncernen. ArtPeople driver en musikvirksomhed, der bl.a. omfatter distibution af plader/CD samt film og DVD'er og driver ligeledes bogforlagene People'sPress og People's Press junior. ArtPeople driver herudover virksomhed med formidling af foredrag og foredragsholdere. ArtPeople blev dannet af Jan Degner og Jakob Kvist tilbage i 2002   

Musikvirksomheden består af pladeselskabet ArtPeople, der bl.a. udgiver og distribuerer artister som Kidd, Rasmus Seebach, Poul Krebs, Folkeklubben m.fl. 

ArtPeople producerer og udgiver endvidere DVD'ere med vægt på dansk stand-up comedy og har udgivet DVD'ere med shows af bl.a. Anders Matthesen, Andreas Bo, Rytteriet og Mick Øgendahl. Ud over materiale med stand-up udgives også DVD'ere med tv-serier som Krøniken, Søren Ryges programmer, De Unge Mødre m.fl.

Eksterne links 
 ArtPeoples hjemmeside

Pladeselskaber fra Danmark
Medievirksomheder i Danmark
Forlag fra Danmark
Vild med dans (sæson 3)

Den tredje sæson af Vild med dans blev sendt fra den 15. september 2006 og til den 17. november 2006, hvor finalen fandt sted. 

Der var en udskiftning i værter; Peter Hansen og Andrea Elisabeth Rudolph blev erstattet af Claus Elming og Christine Lorentzen ; og i dommerpanelet; Thomas Evers Poulsen blev erstattet af koreograf Allan Tornsberg.

Par

Resultater 

 indikerer parret, der fik førstepladsen
 indikerer parret, der fik andenpladsen
 indikerer parret, der var i bunden men gik videre
 indikerer parret, der blev stemt ud
Grønne tal indikerer de højeste point for hver uge
Røde tal indikerer de laveste point for hver uge

Danse og sange

Uge 1

Uge 2

Uge 3

Uge 4

Uge 5

Uge 6

Uge 7

Uge 8: Kvartfinale 

 I den ottende uge dansede parrene én af deres individuelle danse og én individuel West coast swing.

Uge 9: Semifinale

Uge 10: Finale 

 I den tiende uge dansede parrene én standard- og latindans valgt af dommerne og én freestyle frit sat sammen af parrene selv.

03
Adolf Otto Reinhold Windaus

Adolf Otto Reinhold Windaus (født 25. december 1876 i Berlin, død 9. juni 1959 i Göttingen) var en tysk kemiker, som modtog Nobelprisen i kemi i 1928 for sit arbejde med steroler og deres relationer til vitaminer. Han var vejleder for Adolf Butenandt, der også vandt en Nobelpris i kemi i 1939.

Adolf Windaus blev født i Berlin, og hans interesse for kemi blev vakt, under forelæsninger med Hermann Emil Fischer (en anden nobelprismodtager). Han startede med at studere medicin og kemi på Humboldt-Universität zu Berlin og senere på Albert-Ludwigs-Universität Freiburg. Han fik sin Ph.d. i 1909 og fokuserede på kolesterol og andre sterol]er på universitetet i Freiburg. I 1913 blev han professor i kemi på Universität Innsbruck og skiftede i 1915 til Georg-August-Universität Göttingen, hvor han blev indtil han blev pensioneret i 1944.

Han var involveret i opdagelsen af omdannelsen af kolesterol gennem flere trin til vitamin D3. Han gav sine patenter til Merck og Bayer og de udsendte medikamentet Vigantol i 1927.

Referencer

Eksterne henvisninger 

 Windaus biografi på nobelprize.org

Kemikere fra Tyskland
Nobelprismodtagere i kemi
Personer fra Berlin
Schloß Wilhelmshöhe

Schloss Wilhelmshöhe er et slot i Bergpark Wilhelmshöhe i Kassel i Nordhessen i delstaten Hessen i Tyskland. Jérôme Bonaparte, som var konge i Westfalen, omdøbte slottet til Napoleonshöhe, og udnævnte Chamberlain Heinrich von Blumenthal til dets leder, med ansvar for omfattende renoveringer.

Efter Den fransk-preussiske krig i 1870, boede den franske kejser Napoleon 3. på slottet som krigsfange. Fra 1899 til 1918 var Wilhelmshöhe sommerresidens for kejser Vilhelm 2. af Tyskland. Efter første verdenskrig ledede Paul von Hindenburg i 1918 tilbagetrækningen og demobiliseringen af tyske tropper fra slottet. Store dele af bygningen blev ødelagt under anden verdenskrig.

Schloss Wilhelmshöhe er i dag internationalt kendt som et museum, som bl.a. rummer Antikensammlung og Gemäldegalerie Alte Meister. Slottet er kendt for sin sydfløj (Weißensteinflügel), med de eneste bevarede gemakker fra landgrevernes tid.

Slottet ligger i Bergpark Wilhelmshöhe, der blev opført på UNESCOs verdensarvliste i 2013.

Eksterne kilder/henvisninger 

Slotte i Hessen
Kassel
Den fransk-preussiske krig
KSIOlajidebt

Olajide Olayinka Williams "JJ" Olatunji (født 19. juni 1993 i Watford, England), bedre kendt som KSI, er en engelsk YouTuber, komiker og rapper og bokser. Han er bedst kendt for sin YouTube-kanal KSI, der i juli 2015 nåede 10 millioner abonnenter. I dag har kanalen 24,1 millioner abonnenter. Han er også medlem og medstifter af den britiske gruppe kaldet Sidemen.

Privatliv 
Olajide Olatunji er født og opvokset i England, og da han først startede YouTube, boede han i Watford sammen med sine forældre og med sin bror, Deji Olatunji. Deji kan betragtes som delvist ansvarlig for starten på ComedyShortsGamer YouTube-kanal, da de delte en søskende-rivalisering og plejede at ses i hinandens videoer. KSI er en af de mest succesfulde personligheder fra platformen YouTube. Han har over 50 millioner følgere spredt over forskellige platforme og får i gennemsnit 5,0 millioner visninger pr. YouTube-video.

Karriere på YouTube 
Olajide oprettede sin YouTube-konto den 24. juli 2009 under navnet KSIOlajidebt, hvor hans første video omhandlede videospillet FIFA. I starten af sin YouTube karriere blev han hjulpet af YouTuberen Miniminter med at filme videoer, og han har efterfølgende lavet mange forskellige videoer. KSI er medlem af Sidemen-gruppen, som består af ham selv, W2S, Vikkstar123, TBJZL, Behzinga, Miniminter og Zerkaa. KSI opnåede i 2019 at have over 20 millioner abonnenter på sin primære kanal.

Referencer

Eksterne henvisninger 

 
 
 

Komikere fra England
Youtubere fra England
Rappere fra Storbritannien
Boksere fra Storbritannien